Լի Սին Գի (դերասան)

**Լի Սին Գի** (, ), hարավկորեացի երգիչ, դերասան, հաղորդավար, երգահան։ Լինելով Կորեայի Հանրապետության ամենաբարձր վարձատրվող հայտնիներից մեկը և բազմաթիվ մրցանակների դափնեկիր, ներառյալ «Golden Disk Awards» մրցանակը երաժշտության համար և «Պեկսան» մրցանակաբաշխության համար՝ Լին 2010 թվականից ի վեր մի քանի անգամ ընդգրկվել է Forbes Korea Power Celebrity 40 ցուցակում, և 2022 թվականին զբաղեցրել է վեցերորդ տեղը։ Նրա հաջողությունը որպես երգիչ, դերասան և հաղորդավար, նրան շնորհեց «Եռակի սպառնալիք» արտիստի կոչում և դարձրեց Կորեական ալիքի բարձրակարգ աստղ։

Որպես երգիչ, նա ունի այնպիսի հիթեր, ինչպիսիք են՝ «Because You're My Woman», «Will You Marry Me», «Return» и «The Ordinary Man»։ Նա հետագա ճանաչում ձեռք բերեց որպես դերասան՝ խաղալով գլխավոր դերեր այնպիսի հանրաճանաչ դրամաներում, ինչպիսիք են «Հոյակապ ժառանգությունը» (2009), «Իմ ընկերուհին Գումիհո է» (2010), «Երկու սրտերի թագավորություն» (2012) և «Գուի ընտանիքի գիրքը»։ (2013), Դու շրջապատված ես (2014), Կորեական ոդիսական (2017–2018), թափառական (2019), Մուկ (2021) և Սեր օրենքով (2022)։

Լի Սուն Գին առաջին անգամ ընդգրկվել է Forbes Korea Power Celebrity 40 ցուցակում 2010 թվականին՝ զբաղեցնելով յոթերորդ տեղը, իսկ հետո՝ չորրորդը 2011 թվականին, իսկ վեցերորդը՝ 2012, 2015 և 2022 թվականներին։

2021 թվականին նա ընտրվել է այն 200 դերասաններից մեկը (100 տղամարդ և 100 կին), ովքեր մասնակցելու են Կորեայի կինոխորհրդի (KOFIC) «200 կորեացի դերասաններ» արշավին։ Այս մեթոդական նախագծի նպատակն է ընտրել դերասանների, ովքեր լավագույնս ներկայացնում են կորեական կինոյի ներկան ու ապագան և ծանոթացնել նրանց օտարերկրյա կինոարտադրության ոլորտում աշխատող այլ մարդկանց։

## Կենսագրություն
### Վաղ տարիներին
Լի Սուն Գին ծնվել է 1987 թվականի հունվարի 13-ին Բանգխակդոնում, Դոբոնգ-գու շրջան, Սեուլ, Կորեայի Հանրապետություն։ Ունի կրտսեր քույր։ Տարրական և միջնակարգ դպրոցում Լին համարվել է բազմակողմանի զարգացած աշակերտ, ով հավասարապես աչքի էր ընկել սպորտի, գիտության և արվեստի բնագավառներում, և դպրոցական ուսումնառության տարիներին եղել է աշակերտական ​​խորհրդի նախագահ։ Նա գիտեր անգլերեն, ճապոներեն և կորեերեն։ Լին նաև տեղական ավագ դպրոցի խմբի անդամ էր՝ որպես գլխավոր վոկալիստ։ Խմբի սկզբնական անունը *Brain Hemohrage* էր, սակայն հետագայում անվանվեց *Natural*։ Խմբի վերջին ելույթի ժամանակ նրան նկատել է երգչուհի Լի Սուն Հին։ Թեև Լին սկզբում մերժեց երգչուհու առաջարկը, բայց հետագայում ընդունեց այն մոր դրդմամբ, քանի որ Լի Սուն Հին նրա սիրելի երգչուհին էր։ Նա 2 տարի պարապել է, և 17 տարեկանում առաջին անգամ հանդես է եկել որպես երգիչ։

Լին իր կարիերային զուգահեռ՝ 2009 թվականին փետրվարի 20-ին ավարտել է Տոնգուկի համալսարանը՝ ստանալով որակավորում առևտրի և կոմերցիայի ոլորտում։ Նա նաև մրցանակ է ստացել ուսումնառության ավարտին ցուցաբերած առաջադիմության համար։ Այնուհետև նա շարունակել է իր ուսումը` ստանալով երկու մագիստրոսական կոչում` մարքեթինգ և առևտրի տեսություն մասնագիտությամբ և ֆինանսներ և մշակույթ՝ Տոնգուկի ասպիրանտուրայում։ Նա հաջողությամբ ստացել է մանկական հոգեբուժության խորհրդատուի վկայական՝ մասնակցելով «Փոքրիկ անտառ» էստրադային շոուին։

## Անձնական կյանք
### Զինվորական ծառայություն
225px|thumb|Զինվորական համերգի ժամանակ 2017 թվական
2016 թվականի փետրվարի 1-ին Լի Սեն Գին սկսեց իր 21-ամսյա պարտադիր զինվորական ծառայությունը որպես զինվոր՝ ընդունվելով Չունգչոնգնամ-դո քաղաքի Նոնսան բանակի նորակոչիկների ուսումնական կենտրոնում։ Այնտեղ հինգ շաբաթ սովորելուց և ամենաբարձր գնահատականը ստանալուց հետո տոնախմբությունից հետո նրան ուղարկում են նախատեսված պաշտոնն ստանձնելու, որտեղ էլ նա պատվոգիր է ստանում։ Նա պաշտոնապես ազատվել է զինվորական ծառայությունից 2017 թվականի հոկտեմբերի 31-ին Հյուսիսային Չունչհոնգ նահանգի Ջոնգփյոնգ կոմսությունում, որտեղ եղել է Կորեայի Հանրապետության բանակի հատուկ զորքերի հրամանատարության 13-րդ հատուկ նշանակության բրիգադի անդամ և աշխատել որպես ռազմական հետախուզույզ։

Լին նաև կամավոր է եղել և ստացել է զորակոչված և վարչական զինվորների համար չպահանջվող կրթություն, ներառյալ պարաշյուտային պարապմունքը, որի ընթացքում նա գերազանցել է պարաշյուտով վայրէջքի վարժությունը, որն անցկացվել է գետնից 730 մետր բարձրության վրա։

2016 թվականի հոկտեմբերին Լին որպես բարի կամքի դեսպան հյուրընկալեց ռազմական միջոցառում՝ 14-րդ բանակի փառատոնը։ Միջոցառումը համատեղ կազմակերպվել էր Գերյոն քաղաքի և բանակի կողմից, որտեղ այցելուները կարող էին զգալ և տեսնել կորեական ռազմական մշակույթը։

### Հարաբերություններ և ամուսնություն
Լին դերասանուհի Լի Դա Ինի հետ հարաբերություններ է սկսել 2020 թվականի վերջերին։ 2023 թվականի փետրվարի 7-ին նա հայտարարել է իր նշանադրության մասին։ 2023 թվականի ապրիլի 7-ին նրանք ամուսնացել են *Grand InterContinental Seoul Parnas* հյուրանոցում՝ ընկերների և ընտանիքի անդամների ներկայությամբ։

## Ծանոթագրություններ

Կատեգորիա:Հարավկորեացի երգիչներ
Կատեգորիա:Հարավկորեացի դերասաններ
Կատեգորիա:Հարավկորեացի պարային երաժիշտներ
Կատեգորիա:21-րդ դարի երգիչներ
Կատեգորիա:Հարավկորեացի հաղորդավարներ
Կատեգորիա:Դերասաններ այբբենական կարգով
Կատեգորիա:21-րդ դարի դերասաններ
Կատեգորիա:Հարավկորեացի հեռուստատեսային դերասաններ
Կատեգորիա:Հարավկորեացի երգահաններ